תקנות הפיקוח על מעונות (תנאי המגורים וטיפול בזקנים עצמאיים ותשושים במעונות לזקנים)

{{ח:התחלה}}
{{ח:כותרת|תקנות הפיקוח על מעונות (תנאי המגורים וטיפול בזקנים עצמאיים ותשושים במעונות לזקנים), התשס״א–2001}}

{{ח:פתיח-התחלה}}
{{ח:תיבה|ק״ת תשס״א, 338|תקנות הפיקוח על מעונות (תנאי המגורים וטיפול בזקנים עצמאיים ותשושים במעונות לזקנים)|https://olaw.org.il/takanot/takanot-6083.pdf}}; {{ח:תיבה|תשע״ד, 1969|תיקון|https://olaw.org.il/takanot/takanot-7414.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק הפיקוח על המעונות#סעיף 2|סעיפים 2(ב)}} {{ח:חיצוני|חוק הפיקוח על המעונות#סעיף 12|ו־12}} {{ח:חיצוני|חוק הפיקוח על המעונות|לחוק הפיקוח על המעונות, התשכ״ה–1965}} (להלן – החוק), ובאישור ועדת העבודה הרווחה והבריאות של הכנסת, לפי {{ח:חיצוני|חוק העונשין#סעיף 2|סעיף 48(א) לחוק־יסוד: הממשלה}}, {{ח:חיצוני|חוק העונשין#סעיף 2|וסעיף 2(ב) לחוק העונשין, התשל״ז–1977}}, אני מתקין תקנות אלה:
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳: כללי}}

{{ח:פנימי|פרק ב|פרק ב׳: מבנה המעון ומיתקניו}}

{{ח:פנימי|פרק ג|פרק ג׳: קבלת זקנים למעון והטיפול בהם}}

{{ח:פנימי|פרק ד|פרק ד׳: השירותים המוענקים לזקן במעון}}

{{ח:פנימי|פרק ה|פרק ה׳: שונות}}

{{ח:פנימי|תוספת 1|תוספת ראשונה}}

{{ח:פנימי|תוספת 2|תוספת שניה}}

{{ח:פנימי|תוספת 3|תוספת שלישית}}

{{ח:פנימי|תוספת 4|תוספת רביעית}}

{{ח:פנימי|תוספת 5|תוספת חמישית}}

{{ח:פנימי|תוספת 6|תוספת שישית}}

{{ח:פנימי|תוספת 7|תוספת שביעית}}

{{ח:פנימי|תוספת 8|תוספת שמינית}}

{{ח:פנימי|תוספת 9|תוספת תשיעית}}

{{ח:פנימי|תוספת 10|תוספת עשירית}}

{{ח:פנימי|תוספת 11|תוספת אחת־עשרה}}

{{ח:פנימי|תוספת 12|תוספת שתים עשרה}}

{{ח:פנימי|תוספת 13|תוספת שלוש עשרה}}

{{ח:פנימי|תוספת 14|תוספת ארבע עשרה}}

{{ח:קטע2|פרק א|פרק א׳: כללי}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”המפקח“ – מי ששר העבודה והרווחה מינהו למפקח לפי {{ח:חיצוני|חוק הפיקוח על המעונות#סעיף 7|סעיף 7 לחוק}};
{{ח:ת|סוג=הגדרה}} ”זקן“ – זקן עצמאי או זקן תשוש;
{{ח:ת|סוג=הגדרה}} ”זקן עצמאי“ – זקן אשר מבחינת תפקודו מסוגל לבצע את פעולות היום־יום בלא עזרה;
{{ח:ת|סוג=הגדרה}} ”זקן תשוש“ – זקן אשר מפאת תפקודו הירוד זקוק לעזרה חלקית בפעולות היום־יום;
{{ח:ת|סוג=הגדרה}} ”זקן סיעודי“ – זקן שמצב בריאותו ותפקודו ירודים כתוצאה ממחלה כרונית או מליקוי קבוע, או הסובל מבעיות רפואיות מורכבות ובלתי יציבות, הדורשות מעקב רפואי מיומן במסגרת בעלת אופי רפואי, במשך 24 שעות ביממה לתקופה ממושכת, ושנתקיים בו אחד או יותר מאלה:
{{ח:תתת|(1)}} הוא מרותק למיטה או לכיסא גלגלים;
{{ח:תתת|(2)}} אין לו שליטה על הסוגרים או על אחד מהם;
{{ח:תתת|(3)}} הוא זקוק לעזרה מלאה או חלקית בפעולות היום־יום;
{{ח:תתת|(4)}} הוא מתהלך בקושי רב עקב מחלה;
{{ח:ת|סוג=הגדרה}} ”מעון“ – כהגדרתו {{ח:חיצוני|חוק הפיקוח על המעונות|בחוק}}, המשמש או הנועד לשמש למגורי שבעה זקנים לפחות;
{{ח:ת|סוג=הגדרה}} ”מנהל מעון“ – כהגדרתו {{ח:חיצוני|תקנות הפיקוח על מעונות (בקשה לרישיון)|בתקנות הפיקוח על מעונות (בקשה לרישיון), התשכ״ה–1965}};
{{ח:ת|סוג=הגדרה}} ”נוהל משרד הבריאות“ – נוהל פיקוח על מוסדות בריאות של משרד הבריאות;
{{ח:ת|סוג=הגדרה}} ”שטח“ – שטח נטו.

{{ח:סעיף|2|ניהול מעון}}
{{ח:ת}} מעון יתנהל לפי תקנות אלה.

{{ח:סעיף|3|חובת רישוי לפי חיקוק אחר}}
{{ח:ת}} מעון אשר נקבעה לו חובת רישוי בחיקוק אחר, רשאי שר העבודה והרווחה שלא לתת רישיון לניהולו כל עוד לא ניתן למעון רישיון לפי החיקוק האחר.

{{ח:סעיף|4|התניית רישיון}}
{{ח:ת}} רישיון יכול שיהיה מותנה בתנאים.

{{ח:סעיף|5|חובות מנהל המעון}}
{{ח:ת}} מנהל מעון חייב לדאוג במסירות –
{{ח:תת|(1)}} לצרכים הגופניים והנפשיים של כל אחד מן הזקנים השוהים במעון ולהבטיח את שלומם ואת רווחתם;
{{ח:תת|(2)}} לקיום ולטיפוח קשרי הזקנים במעון עם בני משפחותיהם.

{{ח:סעיף|6|מיקום מעון}}
{{ח:ת}} לא יוקם מעון –
{{ח:תת|(1)}} במקום שאינו מיועד למגורי בני אדם בתכנית לפי {{ח:חיצוני|חוק התכנון והבניה|חוק התכנון והבניה, התשכ״ה–1965}} (להלן – חוק התכנון והבניה);
{{ח:תת|(2)}} סמוך לדרך מהירה, כמשמעותה {{ח:חיצוני|תקנות התעבורה|בתקנות התעבורה, התשכ״א–1961}}.

{{ח:סעיף|7|שטח המעון}}
{{ח:תת|(א)}} השטח הבנוי של קומת הקרקע במעון לא יעלה על 40 אחוזים משטח הקרקע המוקצית לו.
{{ח:תת|(ב)}} במעון שבו כמה ביתנים, יהיו מעברים מקורים שיחברו בין ביתני המגורים לביתני השירות; רוחב המעברים לא יפחת מ־1.80 מטרים; המעברים יהיו מרוצפים חומר קשיח ונוח להליכה בלא חשש החלקה.
{{ח:תת|(ג)}} תוסדר גישה נוחה להולכי רגל ולאנשים בכיסאות גלגלים, עד לכניסה למעון, וכמו כן יוסדר שטח חניה לכלי רכב בכניסה למעון.
{{ח:תת|(ד)}} שטחי החוץ במעון יכללו גינות, מדרכות ופינות ישיבה מספיקות לזקנים במעון.
{{ח:תת|(ה)}} המעון ושטחי החוץ יגודרו באופן שתימנע כניסת אדם בלא בקרה.
{{ח:תת|(ו)}} תוסדר כניסה לאמבולנס עד לאחת הכניסות למעון; במעון שבו 50 זקנים או יותר תוסדר הכניסה לאמבולנס בכניסה שאינה הכניסה הראשית למעון.

{{ח:קטע2|פרק ב|פרק ב׳: מבנה המעון ומיתקניו}}

{{ח:סעיף|8|מבני המעון}}
{{ח:תת|(א)}} המעון ייבנה לפי תקני ומפרטי הבניה החלים לפי {{ח:חיצוני|חוק התכנון והבניה|חוק התכנון והבניה}}.
{{ח:תת|(ב)}} רצפת המעון תהיה עשויה מרצפות הניתנות לניקוי בנקל.
{{ח:תת|(ג)}} דלתות המעון יהיו ניתנות לנעילה מבפנים ומבחוץ, אולם תובטח אפשרות פתיחת דלתות נעולות, בשעת חירום, מבחוץ.
{{ח:תת|(ד)}} במעון שאינו ממוקם בקומת הקרקע או הממוקם בקומת הקרקע אך יש בו יותר מקומה אחת תהא מעלית אחת לפחות שגודל התא שלה לא יפחת מ־2.35 מטרים על 1.50 מטרים.
{{ח:תת|(ה)}} המעברים במעון יהיו ברוחב 1.80 מטרים לפחות, לצדם מעקים לאחיזה; כמו כן יוסדרו במעון מעברים משופעים למעבר כיסאות גלגלים.

{{ח:סעיף|9|חלונות}}
{{ח:תת|(א)}} החלונות בחדרי המגורים, בחדרי האוכל ובמטבח יפנו אל מחוץ למבנה המעון.
{{ח:תת|(ב)}} שטח החלונות בחדר המגורים לא יפחת משמינית שטח רצפת החדר, ובכל מקרה לא יפחת ממטר רבוע אחד.
{{ח:תת|(ג)}} חלון בחדר מגורים יהיה ניתן לסגירה ויהיה ממוקם כך שיאפשר צפיה בעדו ממצב של ישיבה.

{{ח:סעיף|10|מיתקני חשמל, מים, ביוב והסקה}}
{{ח:תת|(א)}} מערכות החשמל, המים, הביוב, מערכות מכניות ומערכות אלקטרומגנטיות במעון יותקנו לפי הוראות הדין החל לענין התקנתן, לפי הענין.
{{ח:תת|(ב)}} במעון תהיה אספקת מים חמים במשך 24 שעות ביממה.
{{ח:תת|(ג)}} במעון תהיה תאורה טבעית במשך היום וכן תאורה חשמלית מספקת בכל שעות היממה; כמו כן תותקן תאורת חירום.
{{ח:תת|(ד)}} במעון תותקן הסקה מרכזית או יותקן מיתקן חימום אחר שקיבל את אישורו של מכון התקנים הישראלי לענין בטיחות.

{{ח:סעיף|11|בטיחות וביטחון}}
{{ח:תת|(א)}} במעון יותקנו סידורי בטיחות מפני אש לפי הוראות רשות הכבאות המקומית.
{{ח:תת|(ב)}} במעון יותקנו סידורי ביטחון למניעת פריצות.
{{ח:תת|(ג)}} במקום מרכזי במעון שנתון להשגחה במשך כל היממה, יהיה לוח בקרה לקליטת קריאות במכשירי המצוקה של הזקנים הזקוקים לעזרה.

{{ח:סעיף|12|טלפון}}
{{ח:ת}} במעון יותקנו שני מכשירי טלפון לפחות, במקום מרכזי, שיבטיחו קשר עם החוץ בעת הצורך, ושאחד מהם לפחות טלפון ציבורי.

{{ח:סעיף|13|שילוט}}
{{ח:ת}} במעון יותקנו שלטים קריאים וברורים לציון אולמות וחדרי שירות, וכן יהיו שלטים על דלתות חדרי המגורים.

{{ח:סעיף|14|שטחי חדרים, מחסנים ואולמות}}
{{ח:ת}} במעון יוקצו חדרים, מחסנים ואולמות לפי מספר הזקנים דיירי המעון כמפורט {{ח:פנימי|תוספת 1|בתוספת הראשונה}}.

{{ח:סעיף|15|ציוד מרפאה}}
{{ח:ת}} בחדרי המרפאה יהיו כיור וציוד כמפורט {{ח:פנימי|תוספת 2|בתוספת השניה}}.

{{ח:סעיף|16|מטבח}}
{{ח:תת|(א)}} על המטבח וחדר האוכל יחולו {{ח:חיצוני|תקנות רישוי עסקים (תנאי תברואה נאותים לבתי אוכל)|תקנות רישוי עסקים (תנאי תברואה נאותים לבתי אוכל), התשמ״ג–1983}} (להלן – תקנות בתי אוכל).
{{ח:תת|(ב)}} ציוד המטבח יהיה תקין ונקי ובכמות מספקת ביחס למספר הזקנים שבמעון ובהתאם למפורט {{ח:פנימי|תוספת 3|בתוספת השלישית}}.
{{ח:תת|(ג)}} במטבח תהיה אספקת מים חמים קבועה בכל שעות היום.
{{ח:תת|(ד)}} במעון יימצאו במשך 24 שעות ביממה מים חמים במיחם ומצרכים מתאימים ומספיקים להכנה עצמית של משקה חם.
{{ח:תת|(ה)}} ליד המטבח יהיו המחסנים שלהלן:
{{ח:תתת|(1)}} מחסן לאחסון מצרכי מזון יבשים, משומרים וטריים;
{{ח:תתת|(2)}} מחסן לאחסון חומרי ניקוי;
{{ח:תתת|(3)}} מחסן לאריזות ריקות;
{{ח:תתת|(4)}} חדרי קירור והקפאה למזון או מקררים בתכולה מספקת לפי מספר הזקנים במעון.
{{ח:תת|(ו)}} האמור בתקנות משנה (ג) ו־(ה) לא יחול על מעון הרוכש שירותי הסעדה.

{{ח:סעיף|17|חדר אוכל}}
{{ח:תת|(א)}} סמוך למטבח המעון ובאותו מפלס יהיה חדר אוכל אחד לפחות; המעבר לחדר האוכל יהיה מקורה והגישה הישירה לחדר האוכל תהיה בלא מדרגות.
{{ח:תת|(ב)}} בחדר האוכל יוקצה שטח של 1.50 מ״ר לפחות לכל זקן.
{{ח:תת|(ג)}} השולחנות והכיסאות בחדר האוכל יהיו מצופים בחומר הניתן לשטיפה ולניקוי.
{{ח:תת|(ד)}} מספר מקומות הישיבה ליד השולחנות בחדר האוכל יהיה כמספר הזקנים המתגוררים במעון לפחות.
{{ח:תת|(ה)}} שולחנות בחדר האוכל ייועדו כל אחד לשישה אנשים לכל היותר.
{{ח:תת|(ו)}} ליד חדר האוכל יותקנו כיורים לרחיצת ידיים, וחדר נוחיות אחד לפחות לכל חמישים זקנים.
{{ח:תת|(ז)}} חדר האוכל לא ישמש למגורים.

{{ח:סעיף|18|מקלט}}
{{ח:ת}} במעון יהיה מקלט בנוי ומצויד לפי {{ח:חיצוני|חוק ההתגוננות האזרחית|חוק ההתגוננות האזרחית, התשי״א–1951}}.

{{ח:סעיף|19|מבנים לשירותי כביסה}}
{{ח:תת|(א)}} השטח המוקצה לשירותי כביסה כמפורט {{ח:פנימי|תוספת 1|בתוספת הראשונה}} יכלול חדר מאוורר לכבסים מלוכלכים וכן מחסן למצעים, מגבות ובגדים, וכן, לפי הצורך, חדר לגיהוץ ולתיקונים.
{{ח:תת|(ב)}} העברת כבסים מלוכלכים תיעשה בעגלות סגורות, ובהתאם לנוהל משרד הבריאות.

{{ח:סעיף|20|בית כנסת וספריה}}
{{ח:ת}} במעון שמתגוררים בו עד 100 זקנים, ייערכו סידורים מתאימים לעריכת תפילות בעבור הרוצים בכך, ויוקצה מקום לספריה; במעון שבו מעל 100 זקנים, יוקצה שטח כמפורט {{ח:פנימי|תוספת 1|בתוספת הראשונה}}.

{{ח:סעיף|21|חדר מספרה רב תכליתי}}
{{ח:ת}} מנהל מעון יקצה חדר רב תכליתי, בשטח כמפורט {{ח:פנימי|תוספת 1|בתוספת הראשונה}}, שישמש מספרה, שירותי קוסמטיקה ויופי; בחדר יהיו מיתקני אספקת מים חמים וקרים וסידורי ניקוז מים.

{{ח:סעיף|22|חדרי מגורים לזקנים}}
{{ח:ת}} בחדר מגורים של זקן יתקיימו כל אלה:
{{ח:תת|(1)}} לא יתגוררו בחדר יותר משני זקנים; יוקצו חדרים גם לבודדים; שטחו של חדר לשניים לא יפחת מ־12 מ״ר, שטחו של חדר לבודד לא יפחת מ־8 מ״ר;
{{ח:תת|(2)}} רצפת חדרי המגורים תהיה מעל לפני הקרקע; גובה החדר לא יפחת מ־2.50 מ״ר;
{{ח:תת|(3)}} בחדר יהיו שקעי חשמל לחיבור מקרר וקומקום חשמלי;
{{ח:תת|(4)}} לכל שני זקנים תהיה יחידת רחצה בגודל 4 מ״ר הכוללת: כיור, אסלה, מקלחון עם מכשיר קילוח ידני; לזקנים בחדרים בודדים תהיה יחידת הרחצה של כל שניים מחוץ לחדריהם; רצפת המקלחת תהיה עשויה מוזאיקה או קרמיקה, עם שיפוע של 15% לפחות; דלת חדר הרחצה תיפתח פנימה עם סידור לפתיחה החוצה; קירות חדר הרחצה יהיו מצופים חרסינה או קרמיקה; בחדר הרחצה יותקן פעמון עם חוט משיכה לקריאה לעזרה במקרה הצורך או מכשיר מצוקה אחר; כמו כן יותקנו בחדר ידיות אחיזה מיוחדות למניעת החלקה; הכלים הסניטריים יוצבו באופן שיאפשר שימוש בהם בכיסא גלגלים;
{{ח:תת|(5)}} לכל זקן תהיה מיטה נפרדת בגודל של 1.80 מטר על 0.80 מטר לפחות, ובגובה של 0.50 מטר כולל מזרן בגובה של 10 ס״מ לפחות, וכן כלי מיטה שיכללו: סדינים, כר וציפית לכר, שמיכות, וכיסוי למיטה; ליד המיטה יהיה ארון לילה המיועד לאחסנת חפצים אישיים, הארון יהיה ניתן לנעילה; ליד המיטה יהיה פעמון אזעקה או מכשיר מצוקה אחר לקריאה לעזרה;
{{ח:תת|(6)}} בחדר יהיו כיסאות במספר מספיק, שולחן המיועד לשימושם של דיירי החדר, ארון בגדים אחד לכל דייר, מדפים ווילונות;
{{ח:תת|(7)}} רוחב דלתות חדרי השינה וחדרי הרחצה יהיה 90 ס״מ לפחות; בחדר וברהיטיו לא יהיו פינות חדות העלולות לגרום לחבלות.

{{ח:סעיף|23|פינת ישיבה}}
{{ח:ת}} במעון תהיה פינת ישיבה אחת לפחות או חדר אחד לשהייה בשעות היום, הכולל שולחנות, כיסאות, מקלט טלוויזיה, מיחם למים חמים.

{{ח:סעיף|24|ציוד המעון}}
{{ח:ת}} במעון יהיה ציוד כמפורט {{ח:פנימי|תוספת 4|בתוספת הרביעית}}.

{{ח:סעיף|25|מחלקה סיעודית}}
{{ח:תת|(א)}} במעון שבו מאה זקנים ויותר, תהיה מחלקה לזקנים סיעודיים ובה עשרים מיטות לפחות; עדיפות לקבלה למחלקה תינתן לזקנים סיעודיים מתוך המעון.
{{ח:תת|(ב)}} המחלקה האמורה בתקנת משנה (א), טעונה רישיון מאת משרד הבריאות.

{{ח:קטע2|פרק ג|פרק ג׳: קבלת זקנים למעון והטיפול בהם}}

{{ח:סעיף|26|קבלת זקנים למעון}}
{{ח:תת|(א)}} למעון יתקבל רק זקן עצמאי או תשוש; לא יתקבל למעון זקן סיעודי אלא למחלקה הסיעודית שבו.
{{ח:תת|(ב)}} לא יתקבל זקן למעון אלא אם כן נתן הסכמתו לכך; היה לזקן אפוטרופוס, או שהוא זקוק למינוי אפוטרופוס על פי ההערכות שניתנו לפי {{ח:פנימי|סעיף 27|תקנה 27(ג)}}, לא יתקבל הזקן למעון, אלא בהסכמת אפוטרופסו.
{{ח:תת|(ג)}} לא יתקבל למעון זקן שאינו מבוטח לפי {{ח:חיצוני|חוק ביטוח בריאות ממלכתי|חוק ביטוח בריאות ממלכתי, התשנ״ד–1994}}, אלא אם כן הוא מבוטח בביטוח רפואי אחר.

{{ח:סעיף|27|ועדת קבלה}}
{{ח:תת|(א)}} במעון תוקם ועדת קבלה אשר חבריה יהיו: מנהל המעון, רופא המעון, העובד הסוציאלי של המעון, ואחות המעון (להלן – הועדה).
{{ח:תת|(ב)}} פניה לקבלת זקן למעון (להלן – הפניה) תוגש לועדה; לא יתקבל זקן למעון אלא אם כן הועדה אישרה את קבלתו.
{{ח:תת|(ג)}} הועדה תחליט בפניה רק אם היו לפניה:
{{ח:תתת|(1)}} הערכה רפואית ותפקודית מהרופא המטפל בזקן לפני הפניה;
{{ח:תתת|(2)}} הערכה רפואית, בכתב, של רופא המעון על מצב בריאותו וכושרו התפקודי של הזקן; ההערכה תיערך לפי {{ח:פנימי|תוספת 5|הטופס שבתוספת החמישית}};
{{ח:תתת|(3)}} הערכה בכתב של העובד הסוציאלי של המעון, ערוכה לפי {{ח:פנימי|תוספת 6|הטופס שבתוספת השישית}};
{{ח:תתת|(4)}} הערכת אחות המעון, בכתב, על מצבו הסיעודי, כושרו ותפקודו של הזקן;
{{ח:תתת|(5)}} כל ההערכות המצוינות בפסקאות (1) עד (4) יתייחסו גם לשאלת יכולתו של הזקן לטפל בעניניו הגופניים והרכושיים; כן יתייחסו כל ההערכות האמורות לצורך במינוי אפוטרופוס על גופו או רכושו של הזקן, ולשאלת יכולתו של הזקן להביע את דעתו לענין מינוי אפוטרופוס עליו.
{{ח:תת|(ד)}} הועדה רשאית לבקש מהפונה דוחות רפואיים נוספים וחוות דעת פסיכיאטרית.
{{ח:תת|(ה)}} החלטת הועדה בדבר קבלתו או אי קבלתו של הזקן למעון תינתן בכתב, לפי הנוסח {{ח:פנימי|תוספת 7|שבתוספת השביעית}}, והיא תימסר לזקן או לאפוטרופסו, לפי הענין; עותק יימסר למפקח, ואם התקבל הזקן – יתויק עותק בתיקו האישי.
{{ח:תת|(ו)}} עברה תקופה של למעלה מחודשיים מיום החלטת הועדה עד ליום כניסתו בפועל של הזקן למעון, ייבדק הזקן, טרם כניסתו למעון בידי רופא ואחות המעון, אשר יקבעו, יחד עם העובד הסוציאלי של המעון, את התאמתו למעון וכן תכנית לשילובו של הזקן במעון, ויתייחסו לשאלת יכולתו של הזקן לטפל בעניניו, כמפורט בתקנת משנה (ג)(5).

{{ח:סעיף|28|קליטת זקן במעון בפועל}}
{{ח:ת}} ביום כניסתו בפועל של הזקן למעון יתקבל בידי העובד הסוציאלי ואחות המעון, אשר ידאגו לקליטתו במעון.

{{ח:סעיף|29|העברת זקן}}
{{ח:תת|(א)}} הוצאת זקן ממעון או העברתו ממחלקה למחלקה במעון, לאחר תום תקופת הניסיון כמשמעותה {{ח:פנימי|סעיף 32|בתקנה 32}}, לא תיעשה אלא בהסכמתו או בהסכמת אפוטרופסו, לפי הענין.
{{ח:תת|(ב)}} טרם קבלת הסכמתו של הזקן תינתן חוות דעתם הכתובה של רופא המעון, אחות המעון והעובד הסוציאלי של המעון, בדבר יכולתו של הזקן להביע את דעתו; אם אין ביכולתו של הזקן להביע את דעתו – לא תתקבל כל החלטה בנוגע לזקן טרם מינוי אפוטרופוס עליו.
{{ח:תת|(ג)}} התנגד הזקן או אפוטרופסו להעברה – לא יוצא הזקן מהמעון או יועבר ממחלקה למחלקה במעון אלא אם כן החליטה על כך הועדה.
{{ח:תת|(ד)}} קיבלה הועדה החלטה על הוצאת הזקן מהמעון או על העברת הזקן ממחלקה למחלקה במעון – לא יוצא או יועבר הזקן קודם שניתנה לזקן או לאפוטרופוסו הודעה בכתב על ההחלטה.
{{ח:תת|(ה)}} החלטת הועדה תינתן בכתב ותתויק בתיקו האישי של הזקן במעון.
{{ח:תת|(ו)}} על החלטת הועדה ניתן לערור בתוך 30 ימים מיום קבלתה כמפורט {{ח:פנימי|סעיף 30|בתקנה 30}}.
{{ח:תת|(ז)}} הזקן יישאר במעון עד תום המועד לערר, ואם הגיש ערר – עד תום הדיון בענינו בועדת הערר.
{{ח:תת|(ח)}} תקנת משנה (ז) לא תחול אם קבע רופא המעון כי יש סכנה בריאותית לזקן אם לא יועבר מהמעון.

{{ח:סעיף|30|ועדת ערר}}
{{ח:תת|(א)}} הרואה עצמו נפגע מהחלטת הועדה על הוצאת הזקן מהמעון או על העברתו ממחלקה למחלקה במעון, יהיה רשאי לפנות לועדת ערר שימנה שר העבודה והרווחה, ואשר חבריה יהיו: משפטן בעל ניסיון של חמש שנים, מפקח, רופא, מנהל מעון, ונציג דיירי המעון; ועדת הערר תשמע את הזקן ואת אפוטרופסו, אם יש לו אפוטרופוס, ואת המנהל, וכן כל אדם אחר שאת דעתו תראה לנכון לשמוע; וועדת הערר תקבע בעצמה את סדר דיוניה, אם לא נקבע אחרת בתקנות.
{{ח:תת|(ב)}} החלטת ועדת הערר תינתן בתוך 14 ימים מיום שהוגש הערר ותהא מחייבת.

{{ח:סעיף|31|הסכם קבלה}}
{{ח:תת|(א)}} לא יתקבל זקן למעון לפני שנחתם בינו או בין אפוטרופסו, לפי הענין, ומי שמתחייב לשאת בתשלום אחזקתו במעון, לבין מנהל המעון הסכם בדבר תנאי קבלתו למעון (להלן – הסכם).
{{ח:תת|(ב)}} אם המדינה היא מי שהתחייב לשאת בתשלום אחזקת הזקן במעון, ייחתם הסכם נוסף בין המדינה לבין המעון.
{{ח:תת|(ג)}} טרם החתמתו של הזקן על ההסכם תינתן חוות דעתם הכתובה של רופא המעון, אחות המעון, והעובד הסוציאלי של המעון בדבר יכולתו של הזקן להביע את דעתו; אם אין ביכולתו של הזקן להביע את דעתו – לא ייחתם ההסכם אלא על ידי אפוטרופסו.
{{ח:תת|(ד)}} בהסכם יפורטו ענינים אלה:
{{ח:תתת|(1)}} סוגי השירותים שיינתנו לזקן במעון, ובמיוחד: שירותי תזונה ודיאטות מיוחדות, שירותי בריאות, טיפול אישי לתפקוד יום־יומי תקין, שירותי דת, שירותים סוציאליים, שירותי ניקיון ואחזקה, שירותי כביסה, שירותי תעסוקה ובילוי, שירותי חימום ואוורור בחדרי הזקנים ובמבני המעון; לצד כל שירות יפורט אם הוא כלול בתשלום שמשולם למעון, ואם השירות אינו כלול בתשלום האמור – יפורט גובה התשלום שייגבה בעד אותו שירות;
{{ח:תתת|(2)}} האפשרות לעשות בחדר המגורים שימוש במקרר, בפלטה חשמלית, בקומקום חשמלי, בתנור חימום, ובמיחם;
{{ח:תתת|(3)}} הרהיטים, הציוד ודברי הערך אשר הזקן רשאי להביא עמו אל המעון, ויצוין שם הגוף או האדם שהזקן יחפוץ שאליו יועברו החפצים האמורים לאחר פטירתו;
{{ח:תתת|(4)}} יוגדר חדר המגורים שיקבל הזקן וזכויותיו למקרה של החלפת חדר או העברה ממחלקה למחלקה, לרבות העברה מחדר עקב עזיבת בן הזוג של הזקן;
{{ח:תתת|(5)}} התשלומים שאותם מתחייב הזקן לשלם בעד שהותו במעון ותנאיהם, ובין השאר –
{{ח:תתתת|(א)}} אם התשלום הוא חד־פעמי או חודשי או אחר;
{{ח:תתתת|(ב)}} גובה התשלום;
{{ח:תתתת|(ג)}} תאריך התשלום;
{{ח:תתתת|(ד)}} האדם או הגוף, זולת הזקן, המשתתפים בתשלום;
{{ח:תתתת|(ה)}} שיטת עדכון התשלומים;
{{ח:תתתת|(ו)}} תנאי החזרת כספים לזקן או למשפחתו במקרה שהזקן יעזוב את המעון בתוך תקופת הניסיון כמשמעותה {{ח:פנימי|סעיף 32|בתקנה 32}} או לאחריה;
{{ח:תתת|(6)}} סדר היום במעון וההגבלות, אם קיימות, בכל הנוגע לשימוש הזקן בחדרו או בשטחי המעון האחרים;
{{ח:תתת|(7)}} היקף אחריות המעון במקרה של נזק לזקן או לרכושו;
{{ח:תתת|(8)}} נסיבות עזיבה, העברה למעון אחר או הוצאה של זקן מהמעון כתוצאה מרצון אחד הצדדים להסכם, או בניגוד לו, או כתוצאה מסגירת המעון, או עקב הידרדרות במצב בריאותו של הזקן, והחזר התשלומים שיקבל הזקן כתוצאה מכך; במקרה של עזיבה זמנית של הזקן את המעון – משך תקופת שמירת מקומו במעון וגובה התשלום החודשי לתקופה האמורה.
{{ח:תתת|(9)}} להסכם יצורף כתב ויתור על סודיות כלפי רופא המעון בנוסח המצוין {{ח:פנימי|תוספת 8|בתוספת השמינית}}.
{{ח:תת|(ה)}} מנהל המעון יעביר עותק חתום של ההסכם לידי הזקן או אפוטרופסו; עותק חתום יתויק בתיקו האישי של הזקן במעון, ועותק חתום נוסף יועבר לידי המפקח.

{{ח:סעיף|32|תקופת ניסיון}}
{{ח:תת|(א)}} התקבל זקן למעון, יהיו שלושת החודשים הראשונים לשהייתו בו, תקופת ניסיון; תקופת הניסיון ניתנת להארכה בידי הועדה בשלושה חודשים נוספים; הודעה על החלטה בדבר הישארות הזקן במעון או עזיבתו אותו לאחר תקופת הניסיון, תינתן בידי צד למשנהו שבועיים לפחות לפני תום תקופת הניסיון הכוללת.
{{ח:תת|(ב)}} אם בתום תקופת הניסיון כאמור, החליטו הזקן או הועדה כי אין ברצונם להמשיך את שהות הזקן במעון, יחזיר מנהל המעון לזקן או למי ששילם בעדו, את כל הכספים שקיבל בעד החזקת הזקן במעון, למעט דמי אחזקה חודשיים בעד תקופה שבה שהה הזקן במעון.

{{ח:סעיף|33|הבטחת זכויות}}
{{ח:ת}} מנהל המעון ידאג כי –
{{ח:תת|(1)}} תפורסם הודעה במקום מרכזי במעון בדבר זכויות הזקנים במעון, וכן כי יועבר העתק ההודעה לכל זקן לפני כניסתו למעון;
{{ח:תת|(2)}} כל זקן יוכל להזמין ולהתקין מכשיר טלפון בחדרו;
{{ח:תת|(3)}} כל זקן יקבל את דברי הדואר המגיעים אליו, סגורים;
{{ח:תת|(4)}} תישמר, ככל האפשר, פרטיותם של הזקנים, לרבות בחדרי מגוריהם;
{{ח:תת|(5)}} יתחשבו ברצונו של הזקן בכל הנוגע לטיפול בו, ויוענק יחס של כבוד לזקן מצדו ומצד צוות המעון;
{{ח:תת|(6)}} לכל זקן תהיה כניסה ויציאה חופשית מן המעון ואליו, פרט למקרים שבהם קיימת סכנה בריאותית חמורה לזקן;
{{ח:תת|(7)}} לזקן תהיה זכות לקבלת מבקרים, ובלבד שלא תיגרם הפרעה ופגיעה בזקנים אחרים.

{{ח:קטע2|פרק ד|פרק ד׳: השירותים המוענקים לזקן במעון}}

{{ח:סעיף|34|מזון}}
{{ח:תת|(א)}} מנהל המעון –
{{ח:תתת|(1)}} ידאג לתזונה מתאימה לכל זקן השוהה במעון, לפי סל מזונות שבועי שייקבע לאחר התייעצות עם תזונאי;
{{ח:תתת|(2)}} יספק לזקן בכל יום שלוש ארוחות עיקריות לפחות, מהן ארוחה אחת חמה לפחות, וכמו כן שלוש ארוחות ביניים, ובלבד שפרק הזמן שבין ארוחת הבוקר לארוחת הערב לא יעלה על 12 שעות;
{{ח:תתת|(3)}} ידאג לארוחות מיוחדות לזקנים הזקוקים לתזונה מיוחדת, על פי הוראות רופא המעון;
{{ח:תתת|(4)}} ידאג לתפריט שבועי שיוכן בידי אם הבית בשיתוף עם אחות המעון, שבועיים מראש לפחות, תוך התחשבות, ככל האפשר, ברצונם של הזקנים; דף ובו פירוט התפריט השבועי ייתלה בחדר האוכל במקום מרכזי;
{{ח:תתת|(5)}} ידאג כי במעון יהיה מלאי מזון בכמות מספיקה, מאוחסן במחסן המלאי, וכן מלאי לשעת חירום לפי הפירוט {{ח:פנימי|תוספת 9|שבתוספת התשיעית}}; מלאי המזון ומלאי החירום יוחלפו אחת לשלושה חודשים לפחות;
{{ח:תתת|(6)}} ידאג כי בזמן הטיפול במזון, בישולו, והגשתו, יישמרו כללי תברואה, צורתו האסתטית, וטעמו הטוב של המזון, וכי הארוחות יועברו מהמטבח למחלקות השונות בעגלות מיוחדות במכלי נירוסטה סגורים;
{{ח:תתת|(7)}} ידאג כי קירור מזון, אחסונו והטיפול בו ייעשו בהתאם לנוהל משרד הבריאות {{ח:חיצוני|תקנות רישוי עסקים (תנאי תברואה נאותים לבתי אוכל)|ותקנות בתי אוכל}}.
{{ח:תת|(ב)}} הוראות תקנות משנה (א)(5) ו־(7) לא יחולו על מעון הרוכש שירותי הסעדה.
{{ח:תת|(ג)}} במעון שבו מובטח מזון כשר ינהגו לפי הנחיות המועצה הדתית לענין הטיפול במזון.

{{ח:סעיף|35|כלי מיטה}}
{{ח:תת|(א)}} מנהל המעון ידאג לספק לכל זקן כלי מיטה נקיים ותקינים, המתאימים לצרכיו, ובהתאם לעונות השנה.
{{ח:תת|(ב)}} מנהל המעון ידאג כי במעון יהיה מלאי מספיק של מצעים להחלפה בכל שעות היממה, בהתאם למספר הזקנים השוהים במעון ולצרכיהם.

{{ח:סעיף|36|לבוש}}
{{ח:ת}} מנהל המעון ידאג כי כל זקן יהיה לבוש בלבושו הפרטי כשהוא נקי ומתאים לעונת השנה, וכי לכל זקן יהיה מלאי מספיק של בגדים נקיים להחלפה.

{{ח:סעיף|37|כביסה}}
{{ח:תת|(א)}} מנהל המעון ידאג לשירותי כביסה ותיקונים שוטפים של מצעים, מגבות, כיסויי מיטות, וילונות, מפות ובגדי הזקנים, בהתאם לנוהל משרד הבריאות.
{{ח:תת|(ב)}} מנהל המעון יאפשר לזקנים הרוצים בכך, לכבס את בגדיהם בעצמם במכונות כביסה.

{{ח:סעיף|38|אחזקה וניקיון של המבנה והציוד}}
{{ח:ת}} מנהל המעון ידאג –
{{ח:תת|(1)}} לניקוי המעון, חדרי המגורים, השירותים והפרוזדורים, וכן לניקוי הקירות, הדלתות, והציוד, בהתאם לצורך ובהתאם לנוהל משרד הבריאות;
{{ח:תת|(2)}} לניקוי יום־יומי של המטבח, חדרי האוכל וחדרי השירותים הציבוריים;
{{ח:תת|(3)}} לאחזקה תקינה של מבני המעון וציודו; ציוד שבור יוצא משימוש עד לתיקונו.

{{ח:סעיף|39|חומרי ניקיון}}
{{ח:ת}} מנהל המעון ידאג לחומרי ניקיון בכמות מספיקה לשמירת ניקיון המעון; חומרי הניקיון יישמרו במקום סגור.

{{ח:סעיף|40|חימום ואוורור}}
{{ח:תת|(א)}} מנהל המעון ידאג לכך כי בשטחי המעון שבהם שוהים הדיירים יופעלו אמצעי חימום ואוורור בקיץ ובחורף במידה ובפריסה נאותה.
{{ח:תת|(ב)}} מנהל המעון ידאג לאוורור יום־יומי של החדרים הציבוריים, של חדרי המדרגות, ושל השירותים במעון.

{{ח:סעיף|41|שירותי בריאות}}
{{ח:תת|(א)}} מנהל המעון ידאג כי יינתנו לזקנים השוהים במעון –
{{ח:תתת|(1)}} שירות עזרה ראשונה במשך 24 שעות ביממה על ידי עובד שעבר קורס עזרה ראשונה;
{{ח:תתת|(2)}} שירותי סיעוד, וכן טיפול אישי וסידורי היגיינה לזקנים שאינם מסוגלים לעשות זאת בעצמם, לפי פירוט {{ח:פנימי|תוספת 10|שבתוספת העשירית}};
{{ח:תתת|(3)}} טיפול פיזיותרפיה וריפוי בעיסוק, לפי הפניית רופא המעון;
{{ח:תתת|(4)}} תרופות, טיפול רפואי שוטף וטיפול בידי מומחים לפי הפניית רופא המעון;
{{ח:תתת|(5)}} בדיקות רפואיות תקופתיות כמפורט {{ח:פנימי|תוספת 11|בתוספת האחת עשרה}};
{{ח:תתת|(6)}} עזרים רפואיים תקינים, לפי הצורך.
{{ח:תת|(ב)}} מנהל המעון ידאג שינוהל תיק רפואי מעודכן כמפורט {{ח:פנימי|תוספת 12|בתוספת השתיים עשרה}}.
{{ח:תת|(ג)}} מנהל המעון ידאג כי לכל זקן תיקבע תכנית טיפולית־סיעודית בכתב, מיד עם קבלתו למעון.
{{ח:תת|(ד)}} מנהל המעון אחראי –
{{ח:תתת|(1)}} להבאת זקן לבית חולים, עם ליווי, במקרה הצורך, ולהחזרתו עם ליווי מבית החולים, במקרה הצורך;
{{ח:תתת|(2)}} לקיום מעקב אחר מצב הזקן בעת שהותו בבית החולים, שייעשה בידי אחות המעון והעובד הסוציאלי של המעון;
{{ח:תתת|(3)}} להודיע מיד למשפחת הזקן על אשפוזו.
{{ח:תת|(ה)}} מנהל המעון יבטיח כי כל זקן יוכל לפנות לשירות רפואי נוסף על זה הקיים במעון, לפי בחירתו ועל חשבונו.

{{ח:סעיף|42|שמירת מקום}}
{{ח:ת}} מקומו של הזקן במעון יישמר לו בזמן אשפוזו בבית החולים לתקופה של שלושה חודשים לפחות; בעד תקופה זו ימשיך הזקן לשלם 90% מהתשלום החודשי הקבוע שבינו לבין המעון.

{{ח:סעיף|43|שירות סוציאלי}}
{{ח:ת}} מנהל המעון ידאג –
{{ח:תת|(1)}} לקיום שירות סוציאלי לשמירת רווחתם האישית והחברתית של הזקנים; אחת לשבוע לפחות יינתן שירות סוציאלי בשעות אחר הצהריים;
{{ח:תת|(2)}} לקביעת תכנית לשילובו של הזקן במעון;
{{ח:תת|(3)}} לעזור לזקן בתקופת הסתגלותו למעון ובעת משבר;
{{ח:תת|(4)}} לקיום קשרים שוטפים של הזקן, באמצעות העובד הסוציאלי של המעון, עם משפחתו, מוסדות וארגונים בקהילה שבה נמצא המעון, וכן עם רשויות הרווחה שטיפלו בו לפני כניסתו למעון.

{{ח:סעיף|44|שירותי חברה, תעסוקה ותרבות}}
{{ח:תת|(א)}} מנהל המעון ידאג לקיום פעילות חברתית, תרבותית ותעסוקתית, המותאמת לזקנים ולצרכיהם, וכן לספק לזקנים ציוד, חומרי עבודה ותעסוקה, משחקים, עיתונים וספרים.
{{ח:תת|(ב)}} הפעילויות יתקיימו בכל יום בשעות שלפני הצהריים, אחר הצהריים והערב, לפי תכנית קבועה ובהתחשב בדעתם וברצונם של הזקנים.

{{ח:סעיף|45|ועד}}
{{ח:תת|(א)}} מנהל המעון ידאג לכך שהזקנים יבחרו מתוכם ועד אשר ייצגם לפניו ולפני המפקח.
{{ח:תת|(ב)}} מנהל המעון יתחשב בביקורת, בתלונות ובהצעות לשיפור שיעביר אליו הועד.

{{ח:סעיף|46|פניות זקנים}}
{{ח:ת}} מנהל המעון יאפשר ויעזור לכל זקן הרוצה בכך לפנות למפקח, שלא באמצעות הועד, בבקשה או בתלונה, בעל פה או בכתב; מנהל המעון ידאג למסור את פרטיו של המפקח הכוללים את שמו, מען משרדו ומספר הטלפון שלו, ויתלה הודעה בענין זה על לוח המודעות בחדר האוכל.

{{ח:סעיף|47|שירותי דת}}
{{ח:תת|(א)}} מנהל המעון ידאג לספק לכל זקן, הרוצה בכך, מזון כשר ואפשרות לקיים את מנהגי הדת המקובלים עליו.
{{ח:תת|(ב)}} על פי בקשת רוב הזקנים שבמעון ידאג מנהל המעון לשמירת שבת ומועדי ישראל בשטחיו הציבוריים של המעון.

{{ח:קטע2|פרק ה|פרק ה׳: שונות}}

{{ח:סעיף|48|פנקס ותיק אישי}}
{{ח:ת}} מנהל המעון ידאג –
{{ח:תת|(1)}} לניהול פנקס רישום זקנים לפי {{ח:פנימי|תוספת 13|התוספת השלוש עשרה}}; הפנקס לא יוצא מהמעון ויהיה במשמורתו של מנהל המעון או של מי שהוא הסמיך לכך;
{{ח:תת|(2)}} כי לכל זקן במעון יהיה תיק אישי שיכלול, בין השאר, רישומי מעקב שוטף, וטופס ויתור על סודיות רפואית.

{{ח:סעיף|49|דוח תנועת זקנים}}
{{ח:ת}} מנהל המעון ידאג להכנת דוח חודשי על מצב הזקנים במעון לפי {{ח:פנימי|תוספת 14|התוספת הארבע עשרה}}.

{{ח:סעיף|50|דוח תאונות או מוות}}
{{ח:תת|(א)}} מנהל המעון ידאג לדיווח טלפוני מיידי למפקח על אירוע חריג או מוות בלתי טבעי שקרו לזקן במעון, וכן ידאג לדיווח בכתב על כך למנהל השירות לזקן במשרד העבודה והרווחה (להלן – מנהל השירות).
{{ח:תת|(ב)}} העתק הדוח יתויק בתיק מיוחד במעון ויישמר לביקורת המפקח.

{{ח:סעיף|51|ביטוח}}
{{ח:ת}} מנהל המעון ידאג לביטוח הזקנים במעון מפני נזקים, כמו כן יבטח מנהל המעון חפצי ערך של הזקנים שנמסרו לו למשמורת.

{{ח:סעיף|52|סגירת המעון}}
{{ח:ת}} לא יסגור מנהל מעון את המעון אלא אם כן הודיע על כך בכתב שלושה חודשים מראש לפחות למנהל השירות, לזקנים במעון ולבני משפחותיהם, זולת אם אישר מנהל השירות תקופה קצרה יותר; מנהל המעון יסייע לכל זקן למצוא סידור מתאים אחר.

{{ח:סעיף|53|ביטול}}
{{ח:ת}} תקנות הפיקוח על מעונות (אחזקת זקנים עצמאיים ותשושים במעון), התשמ״ו–1986 – בטלות.

{{ח:סעיף|54|תחילה}}
{{ח:ת}} תחילתן של תקנות אלה בתום תשעים ימים מיום פרסומן.

{{ח:סעיף|55|תחולה}}
{{ח:תת|(א)}} תקנות אלה לא יחולו על מעון שביום תחילתן נוהל ברישיון כדין, כל עוד לא פקע תוקפו.
{{ח:תת|(ב)}} {{ח:פנימי|סעיף 7|תקנות 7}} {{ח:פנימי|סעיף 14|ו־14}} יחולו רק על מעון שיקבל את רישיונו לראשונה לאחר תחילתן של תקנות אלה.

{{ח:קטע2|תוספת 1|תוספת ראשונה}}
{{ח:קטע4||{{ח:הערה|({{ח:פנימי|סעיף 14|תקנה 14}}, {{ח:פנימי|סעיף 19|19}}, {{ח:פנימי|סעיף 20|20}}, {{ח:פנימי|סעיף 21|21}})}}}}

{{ח:סעיף*}}
{{ח:ת}}

מס׳ זקנים / מס{{ח:הערה|׳}} חדרים	7 עד 13	14 עד 30	31 עד 50	51 עד 100	101 עד 200	200 {{ש}} ומעלה

אולם כניסה	8	20	30	40	50	70

חרר מנהל	9	9	12	12	12	12

חדר מזכירות וארגון	9	9	12	16	16

תא לטלפון ציבורי	1	1	1	2	3	4

חדר אם בית	9	9	9

חדר עובד סוציאלי	9	9	18	18

אחות ראשית	9	9	9

חדר שירותים לעובדים	1.5	3.0	6	6.0	6	9

חרר שירותים ציבוריים	3.0	6	7.5	7.5	7.5

'''חדרי שירותי בריאות:'''

רופא/אחות	6	9	12	12	24	24

מחסן תרופות	1	2	3	4	5	6

חדר המתנה לרופא	4	4	4	10	20	30

פזיותרפיה	25	40	60	60

מרפאה

'''חדרי שירות כביסה ומחסנים:'''

חדר סירים	2	3	4	5	6

'''מטבח''' {{ש}} חדר לאכסון אוכל	8	16	30	50	75	100

חדר אוכל	15 מטר לכל זקן

מחסן*	6	10	20	50	75	100

חרר גנרטור	10	15	15	15	15

שירותי כביסה	2	4	12	24	30	50

'''חדרי פעילויות חברתיות ואחרות:'''

ריפוי בעיסוק	40	40	60

חדרי פעילות** 	20	50	100	150	200

בית כנסת וספריה	30	30

חדר מספרה	12	12	12

'''חדרי מגורים:'''

חדר מגורים	אורך הקירות לא יפחת מ־2.50 מטר כל אחד

חדר שירותים צמוד	4 מ״ר לכל שני זקנים

{{ח:ת}} {{מוקטן| * במחסן ייוחד מקום לציוד אישי של הזקנים.}}
{{ח:ת}} {{מוקטן|**  מעון שבו יותר מקומה אחת ובקומה מתגוררים יותר מ־30 זקנים יהיה בקומה חדר רב תכליתי ששטחו המזערי 20 מ״ר.}}

{{ח:קטע2|תוספת 2|תוספת שניה}}
{{ח:קטע4||{{ח:הערה|({{ח:פנימי|סעיף 15|תקנה 15}})}}}}
{{ח:קטע3||פירוט ציוד חדר מרפאה}}

{{ח:סעיף*}}
{{ח:ת}} רהיטים וציוד משרדי
{{ח:ת}} ספת בדיקה
{{ח:ת}} ארון תרופות עם מנעול
{{ח:ת}} שולחן כתיבה עם 2 כיסאות ישיבה לפחות
{{ח:ת}} ארון לארגון חומרי חבישה ומלאי תרופות, נעול
{{ח:ת}} פרגוד
{{ח:ת}} פח אשפה פטנטי
{{ח:ת}} ארון נעול לתיקים רפואיים
{{ח:ת}} מחברות לטיפולים
{{ח:ת}} מחברות דיווח
{{ח:ת}} מחברות פקודות
{{ח:ת}} ציוד רפואי
{{ח:ת}} עגלת טיפולים
{{ח:ת}} עגלה לחלוקת תרופות עם כוסיות מנירוסטה או מגש לחלוקת תרופות
{{ח:ת}} ציוד לעזרה ראשונה

{{ח:קטע2|תוספת 3|תוספת שלישית}}
{{ח:קטע4||{{ח:הערה|({{ח:פנימי|סעיף 16|תקנה 16(ב)}})}}}}
{{ח:קטע3||ציוד מטבח}}

{{ח:סעיף*}}
{{ח:ת}} כיריים לבישול על גז
{{ח:ת}} תנור אפיה – גז או חשמל
{{ח:ת}} מערבל עם חלקים מתאימים
{{ח:ת}} מכונה לחיתוך לחם*
{{ח:ת}} מכונה לקילוף ירקות*
{{ח:ת}} שולחן עבודה מנירוסטה או פורמאיקה
{{ח:ת}} עגלה להובלת ארגזים וסירים כבדים
{{ח:ת}} עגלה להגשת אוכל לחדר אוכל
{{ח:ת}} עגלות מזון עם מבלי נירוסטה סגורים
{{ח:ת}} סירי בישול בכל הגדלים
{{ח:ת}} ארונות לאחסון כלי הגשה, לחם ומצרכי מזון הנמצאים בשימוש
{{ח:ת}} סכו״ם וכלי אוכל
{{ח:ת}} כלים להגשת אוכל ולהעברת אוכל לחדרים
{{ח:ת}} כלים שונים להגשת אוכל
{{ח:ת}} {{מוקטן|* לא הכרחי במעון שבו גרים פחות מ־50 דיירים}}

{{ח:קטע2|תוספת 4|תוספת רביעית}}
{{ח:קטע4||{{ח:הערה|({{ח:פנימי|סעיף 24|תקנה 24}})}}}}
{{ח:קטע3||ציוד המעון}}

{{ח:סעיף*}}
{{ח:ת}} סירי מיטה מנירוסטה או פלסטיק קשיח, בכמות המספיקה ל־10 אחוזים ממספר הזקנים התשושים במעון.
{{ח:ת}} בקבוקים לשתן מנירוסטה או פלסטיק, בכמות המספיקה ל־10 אחוזים ממספר הזקנים התשושים במעון.
{{ח:ת}} קערות רחצה מנירוסטה או מפלסטיק קשיח.
{{ח:ת}} כיסאות גלגלים (עגלות נכים) בכמות המספיקה ל־10 אחוזים ממספר הזקנים התשושים במעון.
{{ח:ת}} הליכונים.
{{ח:ת}} יחידות קביים.
{{ח:ת}} ציוד למניעת פצעי לחץ: כריות סיליקון או גומי אוויר ו־2 מזרנים מיוחדים.

{{ח:קטע2|תוספת 5|תוספת חמישית}}
{{ח:קטע4||{{ח:הערה|({{ח:פנימי|סעיף 27|תקנה 27(ד)(2)}})}}}}
{{ח:קטע3||הערכה רפואית של רופא המעון}}

{{ח:סעיף*}}
{{ח:ת}} {{ח:הערה|(הטופס הושמט)}}

{{ח:קטע2|תוספת 6|תוספת שישית}}
{{ח:קטע4||{{ח:הערה|({{ח:פנימי|סעיף 27|תקנה 27(ד)(3)}})}}}}
{{ח:קטע3|תוספת 6 טופס של|טופס הערכה של העובד הסוציאלי של המעון}}

{{ח:סעיף*}}
{{ח:ת}} {{ח:הערה|(הטופס הושמט)}}

{{ח:קטע2|תוספת 7|תוספת שביעית}}
{{ח:קטע4||{{ח:הערה|({{ח:פנימי|סעיף 27|תקנה 27(ה)}})}}}}
{{ח:קטע3||החלטת ועדת קבלה של המעון}}

{{ח:סעיף*}}
{{ח:ת}} {{ח:הערה|(הטופס הושמט)}}

{{ח:קטע2|תוספת 8|תוספת שמינית}}
{{ח:קטע4||{{ח:הערה|({{ח:פנימי|סעיף 31|תקנה 31(ד)(9)}})}}}}
{{ח:קטע3||כתב ויתור על סודיות רפואית}}

{{ח:סעיף*}}
{{ח:ת}} {{ח:הערה|(הטופס הושמט)}}

{{ח:קטע2|תוספת 9|תוספת תשיעית}}
{{ח:קטע4||{{ח:הערה|({{ח:פנימי|סעיף 34|תקנה 34(א)(5)}})}}}}
{{ח:קטע3||מלאי מזון לשעת חירום}}

{{ח:סעיף*}}
{{ח:ת}} המלאי מחושב ל־ססו איש, היה במעון מספר אחר של זקנים, יחושב המלאי יחסית למספר הזקנים במעון.
{{ח:תת}} {{עמודות|2|שק קמח {{ש}} שק סוכר {{ש}} שק אורז {{ש}} שק קטניות {{ש}} 50 ק״ג אבקת חלב {{ש}} 10 ק״ג אבקת רפרפת {{ש}} 3 ק״ג קפה {{ש}} 3 ק״ג תה {{ש}} 3 ק״ג קקאו {{ש}} 50 ק״ג שמן {{ש}} 70 ק״ג בשר משומר בקופסאות {{ש}} 70 ק״ג סרדינים בקופסאות {{ש}} 9 ק״ג אבקת מרק {{ש}} 30 ק״ג ריבה {{ש}} קנקן מיץ לימון טבעי {{ש}} 100 ק״ג ירקות משומרים {{ש}} 30 ק״ג רסק עגבניות {{ש}} 2 קרטונים פירות יבשים שונים {{ש}} 50 ק״ג פירות משומרים בקופסאות {{ש}} 140 ק״ג מחמצים (זיתים, מלפפונים וכו׳)}}
{{ח:ת}} המצרכים שלהלן בכמות מספיקה למספר הזקנים שבמעון: אטריות, מצות, ביסקויטים, מרגרינה, מיונית, טחינה, דג קפוא, נקניק, גבינה צהובה, ביצים, דבש, חלבה, ממתקים, צימוקים, בצל חי, שום.

{{ח:קטע2|תוספת 10|תוספת עשירית}}
{{ח:קטע4||{{ח:הערה|({{ח:פנימי|סעיף 41|תקנה 41(א)(2)}})}}}}
{{ח:קטע3||סידורי היגיינה}}

{{ח:סעיף*|||תיקון: תשע״ד}}
{{ח:ת}} '''היגיינה אישית:'''
{{ח:תת|1.}} רחצה כללית של דיירי המעון ארבע פעמים בשבוע לפחות.
{{ח:תת|2.}} סירוק, גילוח ואיפור יומי.
{{ח:תת|3.}} טיפול בציפורניים אחת לשבוע.
{{ח:תת|4.}} טיפול ברגליים אחת לחודש.
{{ח:תת|5.}} צחצוח שיניים וטיפול פה יום־יומי.
{{ח:תת|6.}} טיפול יום־יומי במכשירי עזר ותותבים.
{{ח:תת|7.}} טיפול יום־יומי בהפרשות, וכן לפי הצורך.

{{ח:סעיף*}}
{{ח:ת}} '''היגיינה סביבתית:'''
{{ח:תת|1.}} החלפת מצעים אחת לשבוע וסידור מיטה מדי יום.
{{ח:תת|2.}} ניקוי יסודי של המיטה אחת לחודש.
{{ח:תת|3.}} ניקוי ארונות הלילה אחת לשבוע.
{{ח:תת|4.}} ניקוי וסידור ארון בגדים אחת לחודש.

{{ח:קטע2|תוספת 11|תוספת אחת־עשרה}}
{{ח:קטע4||{{ח:הערה|({{ח:פנימי|סעיף 41|תקנה 41(א)(5)}})}}}}
{{ח:קטע3||בדיקות רפואיות תקופתיות}}

{{ח:סעיף*}}
{{ח:ת}} '''אחת לשבועיים:'''
{{ח:תת|1.}} בדיקת מעקב, בידי אחות, לחולה לב.
{{ח:תת|2.}} בדיקת מעקב, בידי אחות, לחולה עם יתר לחץ דם.
{{ח:תת|3.}} בדיקת מעקב, בידי אחות, לחולה סוכרת.

{{ח:סעיף*}}
{{ח:ת}} '''אחת לחודש:'''
{{ח:תת|4.}} בדיקת מעקב, בידי רופא, לחולה לב.
{{ח:תת|5.}} בדיקת מעקב, בידי רופא, לחולה עם יתר לחץ דם.
{{ח:תת|6.}} בדיקת מעקב, בידי רופא, לחולה סוכרת.
{{ח:תת|7.}} מדידת לחץ דם.
{{ח:תת|8.}} שקילה.

{{ח:סעיף*}}
{{ח:ת}} '''אחת ל־6 חודשים:'''
{{ח:תת|9.}} בדיקה קלינית כללית, בידי רופא, הכוללת סריקה של רשימת התרופות הניטלת על ידי החולה ועדכונה.

{{ח:סעיף*}}
{{ח:ת}} '''אחת לשנה:'''
{{ח:תת|10.}} בדיקת דם: שקיעת דם, תמונת דם, סוכר, אוריאה, אלקטרוליטים.
{{ח:תת|11.}} בדיקת שתן לסוכר ולחלבון.
{{ח:תת|12.}} בדיקה בידי רופא עיניים: כושר ראיה, לחץ בעיניים, גלאוקומה.
{{ח:תת|13.}} בדיקת שמיעה בידי רופא אף, אוזן, גרון.

{{ח:סעיף*}}
{{ח:ת}} בלי לגרוע מהבדיקות התקופתיות המפורטות לעיל יבוצעו בדיקות כאמור גם במועדים אחרים, לפי הצורך.

{{ח:קטע2|תוספת 12|תוספת שתים עשרה}}
{{ח:קטע4||{{ח:הערה|({{ח:פנימי|סעיף 41|תקנה 41(ב)}})}}}}
{{ח:קטע3||תיק רפואי}}

{{ח:סעיף*}}
{{ח:ת}} {{ח:הערה|(הטופסים הושמטו)}}

{{ח:סעיף*}}
{{ח:ת}} בדיקה רפואית כללית + בדיקה קלינית

{{ח:סעיף*}}
{{ח:ת}} גיליון מהלך מחלה

{{ח:סעיף*}}
{{ח:ת}} גיליון רפואי סיעודי + רישום הערכה תפקודית סיעודית בקבלה

{{ח:סעיף*}}
{{ח:ת}} גיליון ריכוז תרופות

{{ח:סעיף*}}
{{ח:ת}} גיליון התייעצות

{{ח:סעיף*}}
{{ח:ת}} גיליון הפניה לבית חולים

{{ח:סעיף*}}
{{ח:ת}} פיזיותרפיה – טופס הערכה ראשונית

{{ח:סעיף*}}
{{ח:ת}} גיליון מעקב פיזיותרפיה

{{ח:סעיף*}}
{{ח:ת}} טופס אבחון והערכה – על ידי מרפאה בעיסוק

{{ח:סעיף*}}
{{ח:ת}} גיליון מעקב תזונתי

{{ח:קטע2|תוספת 13|תוספת שלוש עשרה}}
{{ח:קטע4||{{ח:הערה|({{ח:פנימי|סעיף 48|תקנה 48(ו)}})}}}}
{{ח:קטע3||פנקס רישום זקנים}}

{{ח:סעיף*}}
{{ח:ת}} {{ח:הערה|(הטופס הושמט)}}

{{ח:קטע2|תוספת 14|תוספת ארבע עשרה}}
{{ח:קטע4||{{ח:הערה|({{ח:פנימי|סעיף 49|תקנה 49}})}}}}
{{ח:קטע3||דוח חודשי על תנועת זקנים במעון}}

{{ח:סעיף*}}
{{ח:ת}} {{ח:הערה|(הטופס הושמט)}}

{{ח:חתימות|ו׳ בכסלו התשס״א (7 בדצמבר 2000)}}
* '''רענן כהן'''
שר העבודה והרווחה
{{ח:סוגר}}
{{ח:סוף}}
[[קטגוריה:בוט חוקים]]